กาเฟอีน 2 เท่า เตือน คอกาแฟดื่มคู่ เครื่องดื่มชูกำลัง เสี่ยงโรคหัวใจหนา
คนไทยในปัจจุบันดื่ม,,กาแฟ,,เยอะมากจนกลายเป็นแฟชั่น ทุกตรอกซอกซอยล้วนมี,ร้านกาแฟ,อยู่ทุกหนแห่ง บางคนดื่ม,กาแฟคู่กับขนมปัง ไข่ลวก, เป็นอาหารเช้า บางคนดื่มเพราะต้องการให้ร่างกายสดชื่นมีแรงทำงาน ขณะที่บางคนดื่มแทนน้ำเปล่าจนร่างกายเกิดความเคยชิน ซึ่งเครื่องดื่มที่มีส่วนผสมของ,กาเฟอีน,นั้น มีทั้งข้อดีและข้อเสีย หากบริโภคเกินขนาดก็อาจเป็นอันตรายถึงชีวิตได้เช่นกัน,ดื่มกาเฟอีน มากกว่า 10 กรัม เสี่ยงตาย,นพ.อกนิษฐ์ ศรีสุขวัฒนา แพทย์เฉพาะทางด้านหทัยวิทยามากว่า 10 ปี, ได้ให้ความเห็นเรื่องการดื่ม,เครื่องดื่มชูกำลัง,ผสมกับ,กาแฟ,ว่า โดยปกติแล้ว กาแฟมีฤทธิ์ทำให้หัวใจเต้นเร็วขึ้น เนื่องจากมีกาเฟอีนผสมอยู่ในกาแฟ หากบริโภคเกิน 100 มิลลิกรัม จะกระตุ้นประสาทซิมพาเทติก (Sympathetic Nervous System-SNS) ซึ่งเป็นระบบประสาทอัตโนมัติ ทำให้ระบบประสาทบีบแรงและเร็วขึ้นจนทำให้เกิดภาวะความดันสูง,นอกจากนี้ หากดื่มกาเฟอีนเกิน 250 มิลลิกรัม จะทำให้เกิดภาวะความดันสูงชั่วคราว แต่ถ้าบริโภคกาเฟอีนในปริมาณมากกว่า 10 กรัมขึ้นไป ส่งผลให้เกิดอันตรายถึงชีวิตได้, แพทย์เฉพาะทางด้านหทัยวิทยา อธิบาย,กาเฟอีน 2 เท่า เครื่องดื่มชูกำลังผสม กาแฟ ส่งผลให้หัวใจหนาตัว,ขณะเดียวกัน หาก,ดื่มกาแฟผสมเครื่องดื่มชูกำลัง, ซึ่งทั้งคู่เป็นเครื่องดื่มที่มีสารกาเฟอีน จะมีผลต่อร่างกายอย่างไรบ้างนั้น,นพ.อกนิษฐ์ เผยว่า ,เครื่องดื่มชูกำลังมีปริมาณกาเฟอีนเยอะกว่ากาแฟ, ส่วนผสมของเครื่องดื่มชูกำลังมีฤทธิ์กระตุ้นให้หัวใจเต้นผิดจังหวะและเป็นอันตรายต่อผู้บริโภค ซึ่งบางยี่ห้อก็เขียนส่วนผสมไม่ครบ อย่างเช่น สารธีโอฟิลลีน สารตัวนี้เป็นยาช่วยในเรื่องโรคหอบหืด แต่ผลข้างเคียงทำให้กระตุ้นการเต้นของหัวใจให้เต้นผิดจังหวะ เมื่อนำเครื่องดื่มชูกำลังบริโภคคู่กับกาแฟ จะเพิ่มโรคแทรกซ้อนของการเกิดโรคหัวใจจนถึงชีวิตได้ ซึ่งเคยมีรายงานระบุว่า เคยมีผู้เสียชีวิตจากการบริโภคกาเฟอีน แต่มีปริมาณที่ไม่มาก,ส่วนผู้ป่วยความดันสูงนั้น จริงๆ แล้วสามารถดื่มได้ แต่ต้องบริโภคในปริมาณที่เหมาะสม เพราะผู้ที่เป็นโรคความดันสูงบริโภคเข้าไปก็จะทำให้หัวใจเต้นเร็ว และมีความดันสูงกว่าปกติ,แพทย์เฉพาะทางด้านหทัยวิทยา ให้ความรู้เพิ่มเติมด้วยว่า กาแฟ 1 แก้ว สามารถทำให้รู้สึกสดชื่นได้ประมาณ 3-4 ชม. ส่วนการบริโภคทั้งกาแฟ และเครื่องดื่มชูกำลังรวมกัน จะทำให้ขนาดกาเฟอีนมีปริมาณเพิ่มขึ้น ความเข้มข้นจะยิ่งเพิ่มขึ้น ใจสั่นแรงกว่าการบริโภคเพียงอย่างเดียว เพียงแต่ฤทธิ์ของกาเฟอีนจะมีระยะเวลาเท่าเดิม,แพทย์เตือน ผู้ป่วย ,โรคหัวใจ, ดื่มกาเฟอีนปริมาณมาก ส่อหัวใจเต้นเร็วกว่าปกติ,สำหรับผู้ป่วยโรคหัวใจนั้น นพ.อกนิษฐ์ กล่าวเตือนว่า ไม่แนะนำให้บริโภคเครื่องดื่มที่มีกาเฟอีนที่มีปริมาณมาก เนื่องจากจะทำให้หัวใจเต้นเร็วกว่าปกติ และอาจอันตรายกว่าคนปกติ โดยเฉพาะอย่างยิ่งในเครื่องดื่มชูกำลัง เพราะนอกจากกาเฟอีนแล้ว ยังมีส่วนผสมอย่างอื่นอีกที่ยังไม่รู้ ขึ้นอยู่กับยี่ห้อ ซึ่งจะเป็นตัวกระตุ้นหัวใจให้เต้นผิดจังหวะได้,นอกจากนี้ สารในเครื่องดื่มชูกำลังที่ระบุไว้บนฉลากนั้น จะเป็นพวกอะมิโน ซึ่งไม่ได้มีประโยชน์อะไรชัดเจน และเครื่องดื่มชูกำลังที่ดื่มเข้าไปก็เพื่อหวังผลกระตุ้นให้ประสาทตื่นตัว มีสมาธิ โดยหลักแล้วเหมือนกาเฟ แต่เพิ่มส่วนผสมของน้ำตาลเข้าไปให้ร่างกายเกิดความสดชื่น, หทัยแพทย์ อธิบาย,กลุ่มแรงงาน บริโภคกาแฟสูง ส่วนวัยรุ่น นร.-นศ. ดื่มช่วงสอบ,คิดว่าคนไทยในปัจจุบันมีการดื่ม,เครื่องดื่มชูกำลัง,มากน้อยแค่ไหน? ทีมข่าวฯ ตั้งข้อสงสัย,แพทย์เฉพาะทางด้านหทัยวิทยามากว่า 10 ปี ตอบว่า ,งานวิจัยชี้หญิงวัยทองดื่มกาเฟอีนในปริมาณมากกว่า มีสิทธิ์เป็นมะเร็งรังไข่,งานวิจัยเรื่อง ,การพัฒนาตัวแบบการปรับเปลี่ยนพฤติกรรมการบริโภคสารกระตุ้น ประเภทสารกาเฟอีนเพื่อเพิ่มสมรรถภาพร่างกายในการทำงาน ของประชากรวัยทำงาน, ของนายภูวดล พลศรีประดิษฐ์ มหาวิทยาลัยมหาสารคาม ได้รับการเผยแพร่ในปี 2556 ได้ระบุเครื่องดื่มที่มีส่วนผสมของกาเฟอีนดังนี้,หากต้องการบริโภคกาเฟอีนไม่ให้เป็นอันตรายต่อร่างกาย ผู้บริโภคควรบริโภคให้เหมาะสมกับปริมาณของร่างกายต้องการ ประมาณ 50-200 มิลลิกรัมต่อวัน ซึ่งปริมาณดังกล่าวจะช่วยให้ร่างกายสดชื่น กระปรี้กระเปร่า ไม่ง่วงนอน,แต่ถ้าหากบริโภคเกินอัตราที่กำหนด จะทำให้เกิดอันตรายต่อร่างกายทั้งในระยะสั้นและระยะยาวได้ ซึ่งอาการที่พบในรายงาน ได้แก่ เกิดการเต้นของหัวใจผิดปกติ การเต้นของหัวใจไม่เป็นจังหวะ ใจสั่น หายใจขัด ความดันโลหิตสูง มีการเกร็งในกระเพาะอาหาร คลื่นไส้ เกิดภาวะสูญเสียน้ำ กระสับกระส่าย เกิดความผิดปกติของระบบปัสสาวะ,โดยเฉพาะหญิงตั้งครรภ์ไม่ควรบริโภคกาเฟอีน เนื่องจากสารกาเฟอีนเป็นเหตุให้เกิดการแท้งบุตร หรือทำให้บุตรพิการ หากเป็นผู้หญิงวัยหมดประจำเดือนที่บริโภคกาแฟมากกว่า 500 มิลลิกรัมต่อวัน เสี่ยงต่อการเป็นโรคมะเร็งรังไข่,เมื่อทางทีมข่าวฯ ได้ทดลองบริโภคเครื่องดื่มที่มีส่วนผสมของกาเฟอีนจำนวน 3 ชนิด ได้แก่,1.,กาแฟกระป๋อง, ปริมาณกาเฟอีน 111.1 มิลลิกรัม,2.,เครื่องดื่มชูกำลัง, ปริมาณกาเฟอีน 50 มิลลิกรัม,3.,โกโก้เย็น, ปริมาณกาเฟอีนประมาณ 30 มิลลิกรัม,รวมปริมาณกาเฟอีนทั้งสิ้น 191.1 มิลลิกรัม,ทั้งนี้ ผู้ทดลองเป็นผู้ที่มีร่างกายแข็งแรง ไม่มีโรคประจำตัว หลังจากเมื่อบริโภคไปประมาณ 2 ชั่วโมง ผู้ทดลองเริ่มมีอาการ ใจสั่นเต้นแรง ท้องเสีย มือสั่น เวียนหัว อาการพูดเร็วและรัว ซึ่งในปริมาณที่ได้ทดลองนี้เป็นปริมาณที่ยังไม่เกินปริมาณที่ควรบริโภคต่อวัน แต่ผลข้างเคียงที่ได้รับนั้น อาจส่งผลต่อการดำเนินชีวิตในอนาคตได้,สำหรับผู้ที่เป็นโรคหัวใจหรือความดันสูง ควรบริโภคเครื่องดื่มที่มีส่วนผสมกาเฟอีนในปริมาณที่แพทย์แนะนำจะดีที่สุด.,ทีมข่าวเฉพาะกิจไทยรัฐออนไลน์ รายงาน
แพทย์เฉพาะทางด้านหทัยวิทยา เผย เมื่อนำเครื่องดื่มชูกำลังบริโภคคู่กับกาแฟ จะเพิ่มโรคแทรกซ้อนของการเกิดโรคหัวใจจนถึงชีวิตได้
กาแฟ,คาเฟอีน,กาเฟอีน,เครื่องดื่มชูกำลัง,ทีมข่าวเฉพาะกิจไทยรัฐออนไลน์